गुवाहाटी , 27 जुलाइ : आसाम इयुथ अलमपिकआव तामुलपुरसिम गोग्गानाय लाबोनो हादों । आसाम इयुथ अलिम्पिक 2022 आव तामुलपुरनि गेलेगिरिफोरा मोननै सना आरो मोननै रुफानि मेडेल दारहासारदों । गुवाहाटीआव खुंजाबाय थानाय आसाम इयुथ अलिम्पिक 2022 आव तामुलपुर जिल्लानि जिल्ला गेलेमु आफादनिफ्राय बाहागो लाहैनाय गेलेगिरिफोरा मेडेल देरहानो हानानै जिल्लासिम गोग्गानाय लाबोनो हादों । मखनो गोनांदि , हिनजावसाफोरनि ख'  ख ' आरो नेट बल बादायलायनायाव तामुलपुर जिल्ला गेलेमु आफादनिफ्राय बाहागो लानाय हान्जाया सनानि मेडेल देरहानो हादों । लोगोसे हौवासाफोरनि रागबि बादायलायनायाव तामुलपुरनि हान्जाया सिलभार मेडेल आरो हौवासाफोरनि 100 मिटार खारनाय बादायलायनायाव तामुलपुर जिल्लानिफ्राय बाहागो लानाय रुपम कुमारआ सिलभारनि मेडेल देरहासारनो हायो । आसामनि गिबि खेब खुंजानाय इयुथ अलिम्पिकआव तामुलपुर जिल्ला गेलेमु आफादनि गेलेगिरिफोरा देहासारनानै मेडेल लाबोनो हानाया जिल्लानिसिम गोग्गानाय लाबोनो हादों । 
आसाम इयुथ अलिम्पिक 2022 आव तामुलपुरनि गेलेगिरिफोरा मोननै सना आरो मोननै रुफानि मेडेल दारहासारदों